OpenLLM-France/wikimedia huggingface dataset:
# Denis Lathoud

Denis Lathoud (Lió, 13 de gener de 1966) és un jugador d'handbol francès, ja retirat, que va competir durant les dècades de 1980 i 1990. Jugava de lateral esquerra. Des del 2002 és entrenador.
El 1992 va prendre part en els Jocs Olímpics de Barcelona, on guanyà la medalla de bronze en la competició d'handbol. Quatre anys més tard, als jocs d'Atlanta, fou quart en la mateixa competició. Amb la selecció nacional jugà 164 partits entre 1987 i 1996, en què marcà 463 gols. En el seu palmarès també destaquen una medalla d'or i una de plata al Campionat del Món d'handbol de 1995 i 1993 respectivament.
A nivell de clubs jugà al Vénissieux handball (1984-1992), USAM Nîmes (1992-1994), PSG-Asnières (1994-1996), US Ivry (1996-1998), Marseille OM 13 CR (1998-1999), HBC Villefranche-en-Beaujolais (1999-2000), Al-Sadd Sports Club Handball (2000), SSV Forst Brixen (2000-2001) i SMV Porte Normande (2002-2005). Guanyà tres edicions de la lliga francesa, el 1992, 1993 i 1997; i tres de la Copa francesa, el 1991, 1992 i 1994.
Amb el seu darrer club, el Porte Normande, va exercir de jugador-entrenador, i un cop retirat del tot continuà la seva carrera esportiva com a entrenador en diferents equips francesos i tunisians.

## Referències

* ↑ «Denis Lathoud Olympic Results». sports-reference.com. Arxivat de l'original el 17 d'abril 2020. [Consulta: 3 abril 2020].
* ↑ «Les internationaux français (jusqu'en 2002)». Arxivat de l'original el 16 d'octubre 2010. [Consulta: 1r febrer 2015].
* ↑ «Les 26 français pouvant espérer participer au championnat du monde B 1989». Hand-ball : bulletin fédéral. Federació Francesa de handbol, 237, 3-1988 [Consulta: 7 març 2019].
* ↑ «Lathoud et l'Espérance Sportive Tunis, c'est fini». handnews.fr, 09-11-2017 [Consulta: 3 abril 2020].
# Derek Pugh

Derek Pugh (Tooting, 8 de febrer de 1926 - Tooting, 2 de maig de 2008) va ser un atleta anglès, especialista en el 400 metres, que va competir durant la dècada de 1940.
El 1948 va prendre part en els Jocs Olímpics de Londres, on disputà dues proves del programa d'atletisme. En ambdues, els 400 metres i 4x400 metres relleus, quedà eliminat en sèries.
En el seu palmarès destaquen una medalla de plata i una de bronze al Campionat d'Europa d'atletisme de 1946, i dues medalles d'or al de 1950, sempre en els 400 metres i 4x400 metres. També guanyà una medalla de plata en el 4x400 metres als Jocs de l'Imperi Britànic de 1950.

## Millors marques

* 400 metres. 47.3" (1950)

## Referències

* 1 2 3 «Derek Pugh Olympic Results». sports-reference.com. Arxivat de l'original el 18 d’abril 2020. [Consulta: 5 maig 2020].
* ↑ «Athletes and results». Commonwealth Games Federation. Arxivat de l'original el 2019-04-12. [Consulta: 5 maig 2020].
* ↑ «1950 Athletes». Team England.
* ↑ Fitxa a trackfield.brinkster.net
# Dernell Every

Dernell Every (Athens, 18 d'agost de 1906 - Mount Kisco, 11 de setembre de 1994) va ser un tirador d'esgrima estatunidenc que va competir durant les dècades de 1920, 1930 i 1940.
El 1928 va prendre part en els Jocs Olímpics d'Amsterdam, on disputà dues proves del programa d'esgrima. Fou cinquè en la prova de floret per equips, mentre en la de floret individual quedà eliminat en sèries. Quatre anys més tard, als Jocs de Los Angeles, va guanyar la medalla de bronze en la prova del floret per equips, mentre en la de floret individual quedà eliminat en sèries. El 1948, a Londres, disputà els seus tercers i darrers Jocs. En ells, fou quart en la prova de floret per equips.

## Referències

* 1 2 3 «Dernell Every Olympic Results». sports-reference.com. Arxivat de l'original el 17 d’abril 2020. [Consulta: 3 desembre 2018].
# Christopher Jones (waterpolista)

Christopher "Chris" Jones (Penarth, Bro Morgannwg, Gal·les, 23 de juny de 1884 - Penarth, 18 de desembre de 1937) va ser un waterpolista i jugador de rugbi gal·lès que va competir a començaments del segle xx.
El 1920 va prendre part en els Jocs Olímpics d'Anvers, on va disputar la competició de waterpolo, en què guanyà la medalla d'or amb l'equip del Regne Unit.

## Referències

* ↑ «Chris Jones Olympic Results». sports-reference.com. Arxivat de l'original el 18 d'abril 2020. [Consulta: 14 setembre 2017].
# Dieter Arend

Dieter Arend (14 d'agost de 1914 - valor desconegut, segle XX (>1936)) fou un remer alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la prova del dos amb timoner del programa de rem. Formà equip amb Gerhard Gustmann i Herbert Adamski i feia de timoner.

## Referències

* ↑ «Dieter Arend Olympic Results». sports-reference.com. Arxivat de l'original el 16 de desembre 2012. [Consulta: 1r juny 2019].
# Domingos de Sousa Coutinho

Domingos de Sousa Coutinho (Lisboa, 19 d'octubre de 1896 - Lisboa, 27 de setembre de 1984) va ser un genet portuguès que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Merle Blanc. Va guanyar la medalla de bronze en la prova de salts d'obstacles per equips i fou setzè en la de prova de salts individual.

## Referències

* ↑ «Domingos Coutinho, Marquès do Funchal Olympic Results». sports-reference.com. Arxivat de l'original el 19 de gener 2011. [Consulta: 9 maig 2019].
# Doris Storey

Doris Storey (Leeds, 21 de desembre de 1919 - Castleford i Wakefield, 21 d'octubre de 2005), posteriorment coneguda com a Doris Quarmby, fou una nedadora anglesa, especialista en braça, que va competir durant les dècades de 1930 i 1940.
El 1936, amb tan sols 16 anys, va prendre part en els Jocs Olímpics de Berlín, on fou sisena en la prova dels 200 metres braça del programa de natació.
En el seu palmarès destaca una medalla de plata en els 200 metres braça del Campionat d'Europa de natació de 1938. i dues medalles d'or als Jocs de l'Imperi Britànic de 1938. Aquell mateix 1938 aconseguí el rècord del món dels 200 metres braça que fou vigent fins a 1959.
Es va classificar per participar en els Jocs Olímpics d'Estiu de 1948, però va ser rebutjada perquè els seleccionadors anglesos creien que tenia "compromisos familiars" amb el seu marit i el seu fill de dos anys. Un cop retirada va gestionar un fish and chips junt al seu marit.

## Referències

* 1 2 3 Doris Storey a Sports Reference (arxivat)
* ↑ «European Swimming Championships (Women)». [Consulta: 4 octubre 2020].
* ↑ «Leeds swimmer Doris Storey remembered» (en anglès). BBC News, 09-05-2011.
* ↑ Hill, Laura. «These Leeds women changed the world», 28-01-2018. [Consulta: 5 octubre 2020].
# Jung Kyung-eun

Jung Kyung-eun (Hangul: 정경은; n. 20 març 1990) és una esportista sud-coreana que competeix en bàdminton en la categoria de dobles. Ella va competir en els Jocs Asiàtics de 2014.

## Referències

* ↑ «선수데이터 > 국내선수 > 정경은». Badmintonkorea.co.kr, 06-07-2012. Arxivat de l'original el 2 de gener 2015. [Consulta: 17 juliol 2016].
* ↑ «JUNG Kyungeun». Incheon 2014 official website. [Consulta: 9 juliol 2015].

## Enllaços externs

* Jung Kyung-eun al BWF.tournamentsoftware.com
* JUNG Kyung Eun a la BWFbadminton.com
# Désiré Merchez

Désiré Alfred Mérchez (Lilla, Nord, 16 d'agost de 1882 – Niça, 8 de juliol de 1968) va ser un nedador i waterpolista francès que va competir a primers del segle XX.
El 1900 va prendre part en dues proves del programa de natació dels Jocs Olímpics de París. En la prova dels 200 metres per equips va guanyar la medalla de bronze, formant equip amb Louis Martin, René Tartara, Georges Leuillieux i Houben; mentre en els 1000 metres lliures quedà eliminat en la ronda preliminar. A més a més, també formà per de l'equip Pupilles de Neptune de Lille #2, un dels quatre equips francesos en la competició de waterpolo, amb el qual guanyà la medalla de bronze.

## Referències

* 1 2 «Désiré Mérchez Olympic Results». sports-reference.com. Arxivat de l'original el 15 de desembre 2012. [Consulta: 18 setembre 2015].
# Edmond Kramer

Edmond Kramer (Ginebra, 8 de desembre de 1906 - Les Pâquis, abril 1945) fou un futbolista suís, que jugava de centrecampista, que va competir durant les dècades de 1920 i 1930.
El 1924 va prendre part en els Jocs Olímpics de París, on guanyà la medalla de plata en la competició de futbol. Pel que fa a clubs, defensà els colors de nombrosos equips suïssos i francesos. Destaca el pas pel Montpellier SC (1927-1929), amb qui guanyà la Copa francesa de futbol el 1929, Lausanne-Sports (1931-1932), Servette FC (1932) i OGC Nice (1933-1934). Amb la selecció nacional jugà 10 partits entre 1924 i 1932, en què marcà 1 gol.

## Referències

* ↑ «Edmond Kramer Olympic Results». sports-reference.com. Arxivat de l'original el 18 d'abril 2020. [Consulta: 29 abril 2018].
* ↑ Edmond Kramer - eu-football.info (anglès)
* ↑ Edmond Kramer - national-football-teams.com
# Bae Yeon-ju

Bae Yeon-ju (Hangul: 배연주) (n. 26 oct 1990 a Masan, Gyeongsangnam-do) és una esportista d'elit sud-coreana que competeix en bàdminton en la categoria individual.
Bae va guanyar l'atenció internacional el 2006 quan va arribar a les semifinals en l'individual femení i va guanyar la medalla d'or com a membre de l'equip mixt de Corea del Sud en el BWF World Junior Championships.
Bae es va unir a l'equip nacional de Corea del Sud el 2007 i va guanyar el seu primer títol nacional el 2009. El 2008 va obtenir el Indonesia International.

## Referències

* ↑ http://www.badzine.info/index.php/players-kit/players-data.html?sobi2Task=sobi2Details&sobi2Id=165 Arxivat 2014-11-29 a Wayback Machine.
# Edmond Neefs

Edmond Neefs va ser un futbolista belga que va prendre part en els Jocs Olímpics de París de 1900, on guanyà la medalla de bronze com a membre de la selecció belga, representada per la Universitat de Brussel·les.

## Referències

* ↑ «Edmond Neefs Olympic Results». sports-reference.com. Arxivat de l'original el 17 de setembre 2011. [Consulta: 3 octubre 2015].
# Edward Acquah

Edward Acquah (Sekondi-Takoradi, 23 de juliol de 1935 - Sekondi-Takoradi, 5 d'octubre de 2011) fou un futbolista ghanès de la dècada de 1960.
Fou internacional amb la selecció de futbol de Ghana.
Pel que fa a clubs, destacà a Sekondi Eleven Wise FC.

## Referències

* ↑ «Ex-Striker Acquah Passes Away At 76». allafrica.com. [Consulta: 12 octubre 2011].
* ↑ «Edward Acquah». sports-reference.com. Arxivat de l'original el 1 febrer 2012. [Consulta: 12 octubre 2011].
* ↑ «African Nations Cup 1963». rsssf.com. [Consulta: 28 març 2012].
# Lísies (orador)

Lísies (Lysias Λυσίας) (vers 458 aC-378 aC) fou un orador nascut a Atenes el 458 aC, fill de Cèfal de Siracusa, no gaudí de la ciutadania grega car aquesta l'adquirien a la tercera generació de residència a la polis.
El 443 aC, amb poc més de 15 anys, junt amb dos o tres germans, es va unir als colons atenencs que van anar a poblar Turis a Itàlia. Allí va rebre educació de dos siracusans, Tísies i Nícies, i més tard va participar en l'administració de l'estat segurament en un càrrec secundari. Aristòtil diu que es va dedicar a l'ensenyament de retòrica però no se sap si això encara fou a Turis o quan va retornar a Atenes. Aquí va conèixer Iseu de Calcis, que fou un dels seus deixebles.
El 411 aC, amb 47 anys, va esdevenir sospitós d'afavorir la causa d'Atenes a Turis i els espartans el van expulsar de la ciutat junt amb 300 més i va tornar a Atenes, on aviat el govern del Trenta Tirans, establert després d'Egospòtams, el va mirar com un enemic i la seva propietat fou confiscada sent empresonat a l'espera de ser executat; es va poder escapar i es va refugiar a Mègara.
Quan Trasibul va avançar cap a Atenes per alliberar el seu país, Lísies va invertir tot el que tenia (2000 dracmes) en favor de la revolució, i va reclutar un cos de 302 mercenaris. Trasíbul li va concedir la ciutadania atenenca com a recompensa, però Arquí (Archinus) va aconseguir anul·lar aquesta disposició per un defecte de forma, i Lísies va haver de viure com a membre de la classe dels isòteles, escrivint discursos judicials per altes.
Va morir el 378 aC als 80 anys
Va escriure un mínim de 425 discursos (els crítics consideraven que només 230 eren realment seus) dels quals se'n conserven 35, alguns incomplets i altres probablement espúris. De 53 altres se'n tenen alguns fragments. Només una ("discurs contra Eratòstenes del 403 aC) fou llegida per ell mateix. Va escriure un manual de retòrica (τέχνη ῥητορική) que s'ha perdut.

## Traduccions catalanes

* Discursos - volum I. Traducció grec/català de Joan Petit i Montserrat. Barcelona, Col·lecció Fundació Bernat Metge, any 1929.
* Discursos - volum II. Traducció grec/català de Joan Petit. Col·lecció Fundació Bernat Metge, any 1934.
* Discursos - volum III. Traducció grec/català de Juli Pallí i Bonet. Col·lecció Fundació Bernat Metge, any 2000.

## Referències

* ↑ Smith, William; Schmitz, Leonhard. «Lysias, an Attic orator». A: Dictionary of Greek and Roman Geography (en anglès). vol. 2. Londres: Walton and Maberly, 1854, p. 865.
# Edward Carmichael

Edward Carmichael (Los Angeles, 2 de gener de 1907 - Los Angeles, 3 de setembre de 1960) va ser un gimnasta artístic estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la prova del salt sobre cavall del programa de gimnàstica, en quedar rere Savino Guglielmetti i Alfred Jochim.

## Referències

* ↑ «Ed Carmichael Olympic Results». sports-reference.com. Arxivat de l'original el 7 de novembre 2009. [Consulta: 21 febrer 2019].
# Kim Ji-yeon

Kim Ji-Yeon (Hangul: 김지연) (Busan o Seül, 12 de març de 1988) és una tiradora d'esgrima de Corea del Sud, especialista en sabre.
Fou la campiona olímpica de 2012 en Sabre individual femení. Kim és la primera dona de Corea del Sud a guanyar una medalla d'or olímpic en esgrima i la segona esgrimista femenina de Corea del Sud a guanyar qualsevol medalla olímpica després de Nam Hyun-Hee, que va guanyar la plata el 2008. És també la segona esgrimista de Corea del Sud a guanyar una medalla d'or en els Jocs Olímpics d'Estiu, després del floretista masculí Kim Young-Ho.

## Biografia

Al febrer de 2012, Kim va arribar a les semifinals del Grand Prix d'Orleans, el seu primer torneig internacional de la temporada 2012. El mes que va seguir, Kim va arribar a la seva primera final de sabre individual en la Copa del Món d'Antalya a Turquia. Al maig de 2012, Kim es va convertir en semifinalista a la Copa Mundial de Bolonya a Itàlia i el Gran Premi de Tianjin a la Xina en una fila. El seu èxit en aquests tornejos va augmentar la seva classificació FIE al 5 abans de l'inici dels Jocs Olímpics de 2012.

## Palmarès internacional

Jocs Olímpics :
| Any | Lloc | Medalla | Prova |
| 2012 | Londres (Regne Unit) | 1 | Sabre individual |
| 2020 | Tòquio (Japó) | 3 | Sabre per equips |
| Campionat del món ||||
| Any | Lloc | Medalla | Prova |
| 2013 | Budapest (Hongria) | 3 | Sabre individual |
| 2017 | Leipzig (Alemanya) | 2 | Sabre per equips |
| 2018 | Wuxi (Xina) | 3 | Sabre per equips |
| 2019 | Budapest (Hongria) | 3 | Sabre per equips |

## Referències

* ↑ «GP d'Orleans (França) - 10 i 11/02/2012 (Sabre Feminino)» (en portuguès). ClickSports, 20-02-2012. Arxivat de l'original el 2018-07-27. [Consulta: 4 agost 2012].
* ↑ «Ukrainian fencer Kharlan wins gold medal at Antalya World Cup». Ukrinform, 12-03-2012. Arxivat de l'original el 2013-04-19. [Consulta: 4 agost 2012].
* ↑ «Velikaya wins world saber fencing title». Voice of Russia, 06-05-2012. Arxivat de l'original el 2013-04-17. [Consulta: 4 agost 2012].
* ↑ «Zagunis regains No. 1 espot with Grand Prix gold». NBC Sports, 21-05-2012. Arxivat de l'original el 2016-12-21. [Consulta: 4 agost 2012].

## Enllaços externs

* Kim Ji-Yeon a BBC Sport
* Kim Ji-Yeon profile a la Federació Internacional d'Esgrima
# Belovka

«Belovka» té aquests significats:
* Belovka (Vorónej), localitat de l'óblast de Vorónej, a Rússia
* Belovka (Saràtov), localitat de l'óblast de Saràtov, a Rússia
# Heidi (cràter)

Heidi és un cràter d'impacte en el planeta Venus de 15,2 km de diàmetre. Porta el nom d'un antropònim alemany (diminutiu de Hester), i el seu nom va ser aprovat per la Unió Astronòmica Internacional el 1994.

## Referències

* ↑ «Heidi». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Línia 6 de l'autobús urbà de Girona

La línia L6 o línia Sant Julià de Ramis - Sarrià de Ter - Girona - Vila-Roja, és una línia d'autobús urbà regular de la ciutat de Girona integrada a la Zona 1 de l'ATM de l'Àrea de Girona, gestionada per l'empresa TEISA. Aquesta uneix Girona, Sarrià de Ter i Sant Julià de Ramis, travessant les ciutats d'est a nord.

## Horaris

| L6 | Primer servei | Primer servei | Darrer servei | Darrer servei |
| L6 | A: Vila-Roja | A: Sant Julià de Ramis | A: Vila-Roja | A: Sant Julià de Ramis |
| Feiners | 06:30 | 07:03 | 21:00 | 21:34 |
| Dissabtes i Agost | 06:30 | 07:03 | 21:30 | 22:03 |
| Diumenges i Festius | 09:43 | 10:00 | 20:29 | 21:00 |

## Recorregut i parades

Sentit Vila-Roja (per Pedret) :
| Codi | Parada | Correspondència |
| | NIIa - Hostal Les Claus (Sant Julià de Ramis) | |
| | Biblioteca (Sarrià de Ter) | |
| | Pont de l'Aigua, dir. Girona (Sarrià de Ter) | |
| | C/ Mn. Pere Rabat (Pont Major) | |
| | Pg. Joan Bosco - C/ J. M. Casero (Pont Major) | |
| | Pg. Joan Bosco - Farmàcia (Pont Major) | |
| | Pg. Joan Bosco - Salesians (Pont Major) | |
| | C/ Pedret, 95 | |
| | C/ Pedret (Centre Cívic) | |
| | C. Palafrugell | |
| 15204 | Av. Ramon Folch, 9 | L-1 L-2 L-5 L-11 L-12 L-16 |
| 15116 | Pl. U d'Octubre de 2017 | L-1 L-2 L-5 L-11 |
| 15174 | Pl. Pompeu Fabra - Generalitat | L-1 L-7 L-11 |
| 15085 | Pg. General Mendoza - Pl. del Lleó | L-1 L-11 |
| | C/ Carme - C/ Vista Alegre | |
| | C/ Carme - Av. Lluís Pericot | |
| | C/ Carme, 72 | |
| | C/ Carme - J. de Chia | |
| | Tanatori de Girona | |
| | Cantre Cívi Onyar | |
| | Font de la Pòlvora | |
| | C/ Barranc | |
| | C/ Barranc - C/ Pineda | |
| | Vila-Roja | |
Sentit Sant Julià de Ramis (per Pedret) :
| Codi | Parada | Correspondència |
| | Vila-Roja | |
| | Vila-Roja - C/ Font | |
| | Pujada 1r de Maig | |
| | Cementiri | |
| | C/ Mas Ramada | |
| | C/ Carme - C/ Julià de Chia | |
| | C/ Carme - C/ Olivera | |
| | C/ Carme - C/ Vista Alegre | |
| | C/ Carme - Pujada de Les Pedreres | |
| | Av. St. Francesc, 4 | L-7 L-11 |
| 15115 | Gran Via Jaume I - C/ Nou | L-1 L-2 L-5 L-11 |
| 15203 | Av. Ramon Folch, 4 (Jutjats) | L-1 L-2 L-5 L-11 L-12 L-16 |
| 15102 | C/ Palamós, 1 | L-1 |
| | C/ Pedret, 110 (Pedret) | |
| | C/ Pedret - Centre Cívic (Pedret) | |
| | C/ Pedret, 162 (Pedret) | |
| | C/ Pedret - Gasolinera (Pedret) | |
| | Pg. Joan Bosco - C/ Riera Camaret (Pont Major) | |
| | Pg. Joan Bosco - C/ Gomera (Pont Major) | |
| | C/ del Pont Major, 62 (Pont Major) | |
| | Pont de l'Aigua, dir. Sarrià (Sarrià de Ter) | |
| | Ajuntament (Sarrià de Ter) | |
| | C/ Major, 166 (Sarrià de Ter) | |
| | NIIa - Hostal Les Claus (Sant Julià de Ramis) | L-16 |

## Referències

* ↑ «Transports Municipals del Gironès SA | Línies i horaris». [Consulta: 22 maig 2024].
* ↑ «Plànol L6» (PDF). TEISA, Novembre 2023. [Consulta: 22 maig 2024].
* 1 2 «Informació dels busos | Ajuntament de Girona». [Consulta: 22 maig 2024].
# Marenyà

Marenyà és una entitat de població del municipi baixempordanès de la Tallada d'Empordà. El 2005 tenia 31 habitants. Al lloc de Marenyà, s'hi han localitzat restes d'època romana. Al punt més alt del poble s'hi troba l'església de Sant Esteve de Marenyà, romànica del segle xi.
Marenyà era un ens local independent el 1800 (batllia de Verges), però el 1846 va ser incorporat al municipi de La Tallada d'Empordà juntament amb Canet de la Tallada i Tor.

## Referències

* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860). Barcelona: ICGC, 2014. ISBN 978-84-393-9138-8.
# Massís Catalanobalear

El massís Catalanobalear (història geològica) és un massís que es formà durant el període geològic del Carbonífer (Paleozoic) com a conseqüència dels plegaments hercinians. A Catalunya (i a les Illes Balears) es formen dos grans massissos: el massís de l'Ebre, que correspon avui a la Depressió Central, i el massís Catalanobalear. La resta era coberta pel mar. Damunt d'aquests materials, s'hi van dipositar, durant milions d'anys, altres materials que exercien una gran pressió sobre els materials anteriors. En aquest gran oceà paleozoic, només sobresortien els massissos més antics.[...] Al final del Paleozoic (Permià i Carbonífer), amb el plegament hercinià, es va enlairar el massís Catalanobalear, que era unit amb el massís de l'Ebre formant un golf obert pel sud-oest. La formació dels conglomerats de Sant Llorenç del Munt correspon al període eocè-oligocè, ja que es quan formen els deltes dels rius que baixaven del massís Catalanobalear.

## Formació

Al final del Paleozoic, durant el Carbonífer fa uns 300 milions d'anys, es produeix l'orogènia herciniana pel contacte de les plaques africana i euroasiàtica, originant el massís Catalanobalear. Aquesta orogènia forma inicialment sedimentació irregular i després àrees emergides amb plegaments. Les Serralades Costaneres són vestigis d'aquest massís. Després de l'orogènia alpina, gairebé tot el massís es submergeix, quedant només una franja emergida, formant la Depressió Pre-Litoral amb l'entrada d'aigua per fractures. Tres subunitats es destaquen: Serres Pre-litorals, Serres Litorals i Depressió Pre-Litoral.

## Referències

* ↑ «El nostre planeta. Els Paleozoic a Catalunya». sites.google.com, 2022. [Consulta: 15 desembre 2022].
* ↑ «Geografia física, Sant Llorenç-Obac. Origen i evolució geològica». Diputació de Barcelona. Xarxa de Parcs Naturals. [Consulta: 15 desembre 2022].
* ↑ Sacasas Lluís, J.. Geografia de Catalunya. 57. l'Abadia de Montserrat, 2007, p. 28 (Cavall Bernat). ISBN 8484159159, 9788484159155.
* ↑ «Catalunya. La Geografia. L'evolució geològica». enciclopedia.cat, GEC, 2022. [Consulta: 12 desembre 2022].
* ↑ «El relleu de Catalunya. Unitats bàsiques». xtec.cat, 2022. [Consulta: 15 desembre 2022].

## Bibliografia

* Panareda Clopés, J.M.; Nuet Badia, J.. Topología y cartografía corológica de las plantas vasculares de Montserrat (Cordillera Prelitoral Catalana) (en castellà). Edicions Universitat Barcelona, Revista de Geografia, 1986, p. 39.